Α4-0011/95

Πρόταση οδηγίας του Συμβουλίου για τροποποίηση της οδηγίας 89/655/ΕΟΚ σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (COM(94)0056 - C3-0199/94 - 94/0077(SYN))

Η πρόταση αυτή εγκρίνεται με τις ακόλουθες τροποποιήσεις :

(Tροπολογία 1)

Δεύτερη αιτιολογική σκέψη

>Αρχικό κείμενο>

Ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων.

>Κείμενο μετά την ψηφοφορία στο ΕΚ>

Ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων, ενώ παράλληλα διασφαλίζονται πλήρως η υγιεινή και η ασφάλεια των εργαζομένων.

(Τροπολογία 2)

Aιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η συμμόρφωση προς τις ελάχιστες απαιτήσεις που εγγυώνται υψηλότερα επίπεδα ασφάλειας και υγιεινής κατά τη χρησιμοποίηση εργασιακού εξοπλισμού είναι ουσιαστική για την ασφάλεια και την υγιεινή των εργαζομένων[semigr ]

(Tροπολογία 3)

Έβδομη αιτιολογική σκέψη

>Αρχικό κείμενο>

Ότι η παρούσα οδηγία πρέπει να περιοριστεί στον καθορισμό των επιδιωκόμενων στόχων και των αρχών που πρέπει να τηρηθούν, έτσι ώστε να επαφίεται στα κράτη μέλη η επιλογή των τρόπων εφαρμογής[semigr ]

>Κείμενο μετά την ψηφοφορία στο ΕΚ>

ότι οι στόχοι της παρούσας οδηγίας πρέπει να καθορίζουν τις ελάχιστες απαιτήσεις υγιεινής και ασφάλειας, αφήνοντας τα κράτη μέλη να αποφασίζουν σχετικά με τον τρόπο συμμόρφωσης και βελτίωσης της εθνικής τους νομοθεσίας[semigr ]

(Τροπολογία 4)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι η παρούσα οδηγία αποτελεί πρακτικό βήμα προς την κατεύθυνση της δημιουργίας της κοινωνικής διάστασης της Ευρωπαϊκής Ένωσης[semigr ]

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1, ΔΕΥΤΕΡΗ ΠΑΥΛΑ

Άρθρο 4, παράγραφος 1, στοιχείο β (Οδηγία 89/655/ΕΟΚ)

>Αρχικό κείμενο>

στη παράγραφο 1, στοιχείο β προστίθεται η εξής φράση: «Ι. σημεία 1 και 2 και το αργότερο την 31η Δεκεμβρίου 2000 στις ελάχιστες προδιαγραφές που αναφέρονται στο σημείο 3 του παραρτήματος Ι».

>Κείμενο μετά την ψηφοφορία στο ΕΚ>

η παράγραφος 1 (β) τροποποιείται ως εξής:

«β) εξειδικευμένος εξοπλισμός εργασίας ο οποίος, αν έχει ήδη παραδοθεί στους εργαζόμενους της επιχείρησης και/ή της εγκατάστασης έως την 31η Δεκεμβρίου 1992, έως την 31η Δεκεμβρίου 2000 το αργότερο συμμορφώνεται προς τις ελάχιστες απαιτήσεις που καθορίζονται στο παράρτημα Ι.

Ο εν λόγω εξοπλισμός θα αποσυρθεί κατά το πέρας της διάρκειας ζωής του ή, το αργότερο έως τις 31 Δεκεμβρίου 2005.»

(Tροπολογία 6)

ΑΡΘΡΟ 1, ΠΑΡΑΓΡΑΦΟΣ 1, ΤΡΙΤΗ ΠΑΥΛΑ, ΕΔΑΦΙΟ 1

Άρθρο 4, Παράγραφος 3 (Οδηγία 89/655/ΕΟΚ)

>Αρχικό κείμενο>

"(3) Ο εργοδότης λαμβάνει τα απαραίτητα μέτρα έτσι ώστε να γίνονται σεβαστές οι ελάχιστες προδιαγραφές που προβλέπονται στο παράρτημα ΙΙ κατά τη χρησιμοποίηση εξοπλισμών εργασίας.

>Κείμενο μετά την ψηφοφορία στο ΕΚ>

"(3) Ο εργοδότης λαμβάνει τα απαραίτητα μέτρα, μετά από διαβούλευση με την άλλη πλευρά του κλάδου, έτσι ώστε να γίνονται σεβαστές οι ελάχιστες προδιαγραφές που προβλέπονται στα παραρτήματα κατά τη χρησιμοποίηση εξοπλισμών εργασίας.

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 1, ΤΡΙΤΗ ΠΑΥΛΑ, ΕΔΑΦΙΟ 2

Άρθρο 4, Παράγραφος 4 (Οδηγία 89/655/ΕΟΚ)

>Αρχικό κείμενο>

(4) Tα κράτη μέλη, μετά από διαβουλεύσεις με τους κοινωνικούς εταίρους, καθορίζουν τις λεπτομέρειες για την έγκριση εναλλακτικών μέτρων προστασίας και/ή οργάνωσης της εργασίας, υπό την προϋπόθεση να εξασφαλίζεται ισοδύναμο επίπεδο ασφαλείας, εφόσον κάποιες ιδιαίτερες συνθήκες χρησιμοποίησης δεν επιτρέπουν την εφαρμογή των ελάχιστων προδιαγραφών που προβλέπονται στην παράγραφο 3.

>Κείμενο μετά την ψηφοφορία στο ΕΚ>

(4) Tα κράτη μέλη, μετά από διαβουλεύσεις με τους κοινωνικούς εταίρους καθορίζουν τις λεπτομέρειες για την έγκριση εναλλακτικών μέτρων προστασίας και/ή οργάνωσης της εργασίας, υπό την προϋπόθεση ότι δεν είναι δυνατή για αντικειμενικούς λόγους η εφαρμογή των ελάχιστων προδιαγραφών της παραγράφου 3 και ότι με τις εθνικές διατάξεις και πρακτικές εξασφαλίζεται ισοδύναμο επίπεδο ασφαλείας.

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 2, ΕΔΑΦΙΟ 1

Άρθρο 4α, Παράγραφος (οδηγία 89/655/ΕΟΚ)

>Αρχικό κείμενο>

(1) Ο εργοδότης φροντίζει οι εξοπλισμοί εργασίας, των οποίων η ασφάλεια εξαρτάται από τις συνθήκες εγκατάστασης, να υποβάλλονται σε αρχικό έλεγχο (μετά την εγκατάσταση και πριν τεθούν σε λειτουργία για πρώτη φορά) και σε έλεγχο μετά από κάθε συναρμολόγησή τους σε κάποια νέα θέση, με σκοπό να εξασφαλίζεται η ορθή εγκατάσταση και η καλή λειτουργία αυτών των εξοπλισμών εργασίας.

>Κείμενο μετά την ψηφοφορία στο ΕΚ>

(1) Ο εργοδότης φροντίζει οι εξοπλισμοί εργασίας, των οποίων η ασφάλεια εξαρτάται από τις συνθήκες εγκατάστασης, να υποβάλλονται σε αρχικό έλεγχο από εξειδικευμένο προσωπικό (μετά την εγκατάσταση και πριν τεθούν σε λειτουργία για πρώτη φορά) και σε έλεγχο μετά από κάθε συναρμολόγησή τους σε κάποια νέα θέση ή σε νέο μέρος, με σκοπό να εξασφαλίζεται η ορθή εγκατάσταση και η καλή λειτουργία αυτών των εξοπλισμών εργασίας.

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 2, ΕΔΑΦΙΟ 2

Άρθρο 4α, Παράγραφος 2 (οδηγία 89/655/ΕΟΚ)

>Αρχικό κείμενο>

(2) Ο εργοδότης φροντίζει στους εξοπλισμούς, στους οποίους ασκούνται επιδράσεις που μπορεί να προκαλέσουν φθορές οι οποίες ενδέχεται να οδηγήσουν σε επικίνδυνες καταστάσεις να διενεργούνται

- περιοδικοί έλεγχοι και

- έκτακτοι έλεγχοι κάθε φορά που σημειώνονται γεγονότα, τα οποία ενδέχεται να είχαν συνέπειες βλαβερές για την ασφάλεια του εξοπλισμού εργασίας, όπως μετατροπές, ατυχήματα, ισχυρές θύελλες, μακρές περίοδοι αχρηστίας,

με σκοπό την έγκαιρη διάγνωση και διόρθωση των φθορών αυτών[semigr ]

>Κείμενο μετά την ψηφοφορία στο ΕΚ>

(2) Ο εργοδότης φροντίζει στους εξοπλισμούς, στους οποίους ασκούνται επιδράσεις που μπορεί να προκαλέσουν φθορές οι οποίες ενδέχεται να οδηγήσουν σε επικίνδυνες καταστάσεις να διενεργούνται

- περιοδικοί έλεγχοι από εξειδικευμένο προσωπικό και περιοδικές δοκιμές αν χρειαστεί,

- έκτακτοι έλεγχοι κάθε φορά που σημειώνονται γεγονότα, τα οποία ενδέχεται να είχαν συνέπειες βλαβερές για την ασφάλεια του εξοπλισμού εργασίας, όπως μετατροπές, ατυχήματα, ισχυρές θύελλες, μακρές περίοδοι αχρηστίας,

με σκοπό τη διασφάλιση της τήρησης των προδιαγραφών υγιεινής και ασφάλειας καθώς και την έγκαιρη διάγνωση και διόρθωση των φθορών αυτών[semigr ]

(Tροπολογία 10)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 5α (νέο) (Οδηγία 89/655/ΕΟΚ)

>Κείμενο μετά την ψηφοφορία στο ΕΚ>

2α. Να προστεθεί το εξής νέο άρθρο:

«Αρθρο 5α

Εργονομία και εργασιακή υγιεινή

Η στάση και η θέση των εργαζομένων κατά την εκτέλεση της εργασίας τους πρέπει να λαμβάνονται πλήρως υπόψη από τον εργοδότη κατά την εφαρμογή των ελάχιστων απαιτήσεων υγιεινής και ασφαλείας, και να βελτιώνονται σύμφωνα με τις αρχές της εργονομίας[semigr ]

(Tροπολογία 11)

ΑΡΘΡΟ 1, ΠΑΡΑΓΡΑΦΟΣ 2β (νέα)

Άρθρο 6, Παράγραφος 2, τρίτη παύλα (Οδηγία 89/655/ΕΟΚ)

>Κείμενο μετά την ψηφοφορία στο ΕΚ>

2β. Το άρθρο 6, παράγραφος 2, τρίτη παύλα τροποποιείται ως εξής:

«- τα συμπεράσματα που συνάγονται, ενδεχομένως, από την πείρα που έχει αποκτηθεί κατά τη χρήση του εξοπλισμού εργασίας, συμπεριλαμβανομένου αντιγράφου του πλήρους ιστορικού ατυχημάτων από τον εξοπλισμό εργασίας.»

(Tροπολογία 12)

ΑΡΘΡΟ 1, ΠΑΡΑΓΡΑΦΟΣ 2γ (νέα)

Άρθρο 7, τρίτη παύλα (νέα) (οδηγία 89/655/ΕΟΚ)

>Κείμενο μετά την ψηφοφορία στο ΕΚ>

2γ. Στο άρθρο 7 να προστεθεί η ακόλουθη τρίτη παύλα:

«- όλοι οι εργαζόμενοι εκπαιδεύονται κατάλληλα στη χρησιμοποίηση του εργασιακού εξοπλισμού και ενημερώνονται σχετικά με τις ενδεχόμενες συνέπειες από τη μη εφαρμογή των κανόνων υγιεινής και ασφαλείας[semigr ]»

(Tροπολογία 13)

ΑΡΘΡΟ 1, ΠΑΡΑΓΡΑΦΟΣ 2δ (νέα)

Άρθρο 7, τέταρτη παύλα (νέα) (Οδηγία 89/655/ΕΟΚ)

>Κείμενο μετά την ψηφοφορία στο ΕΚ>

2δ. Στο άρθρο 7 να προστεθεί η ακόλουθη τέταρτη παύλα:

«- όλοι οι εργαζόμενοι πρέπει να ενημερώνονται σχετικά με σημαντικές τροποποιήσεις του εργασιακού περιβάλλοντος και με ενδεχόμενους κινδύνους από τη χρησιμοποίηση του εξοπλισμού κάθε είδους στο χώρο ή τον τόπο εργασίας, ακόμη κι αν δεν χρησιμοποιούν άμεσα τον εν λόγω εξοπλισμό[semigr ]»

(Tροπολογία 14)

ΑΡΘΡΟ 1, ΠΑΡΑΓΡΑΦΟΣ 3

Άρθρο 8 (Οδηγία 89/655/ΕΟΚ)

>Αρχικό κείμενο>

Το άρθρο 8 τροποποιείται ως εξής:

Οι λέξεις «συμπεριλαμβανομένου του παραρτήματός της» αντικαθίστανται από τις λέξεις «συμπεριλαμβανομένων των παραρτημάτων της».

>Κείμενο μετά την ψηφοφορία στο ΕΚ>

Το άρθρο 8 τροποποιείται ως εξής:

- Οι λέξεις «συμπεριλαμβανομένου του παραρτήματός της» αντικαθίστανται από τις λέξεις «συμπεριλαμβανομένων των παραρτημάτων της».

- προστίθεται δεύτερη παράγραφος:

«Οι εργατικές ενώσεις, το ευρωπαϊκό και τα λοιπά εργατικά συμβούλια και άλλοι εκπρόσωποι των εργαζομένων συμμετέχουν πλήρως στη διαδικασία.»

(Tροπολογία 15)

ΑΡΘΡΟ 1, ΠΑΡΑΓΡΑΦΟΣ 4, ΔΕΥΤΕΡΗ ΠΑΥΛΑ α) (νέα)

Άρθρο 9 (Οδηγία 89/655/ΕΟΚ)

>Κείμενο μετά την ψηφοφορία στο ΕΚ>

Στην τελευταία πρόταση, οι λέξεις «θεσπίζονται σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ" αντικαθίστανται από «μετά από διαβούλευση με επιτροπή που απαρτίζεται από εκπροσώπους των κρατών μελών, της οποίας προεδρεύει εκπρόσωπος της Επιτροπής».

(Tροπολογία 18)

ΠΑΡΑΡΤΗΜΑ Ι, ΣΗΜΕΙΟ 3.1, ΜΟΝΑΔΙΚΟ ΕΔΑΦΙΟ 1α (νέο)

>Κείμενο μετά την ψηφοφορία στο ΕΚ>

Εάν δεν είναι δυνατόν να αποφευχθεί η ανάγκη να εισέρχονται οι εργαζόμενοι στις επικίνδυνες περιοχές και να βρίσκονται κοντά σε κινούμενα μέρη μηχανών, πρόσβαση στην επικίνδυνη ζώνη θα έχουν μόνον εργαζόμενοι που έχουν λάβει κατάλληλη κατάρτιση και σχετικές οδηγίες.

(Tροπολογία 19)

ΠΑΡΑΡΤΗΜΑ Ι, ΣΗΜΕΙΟ 3.1.1

>Αρχικό κείμενο>

3. 1.1. Εάν ο εξοπλισμός εργασίας δεν μπορεί, λόγω του τρόπου λειτουργίας του, να είναι εφοδιασμένος με προστατευτικές διατάξεις που να εμποδίζουν την πρόσβαση σε επικίνδυνες ζώνες ή να σταματούν τις κινήσεις κινητών στοιχείων πριν την πρόσβαση στις επικίνδυνες ζώνες, οι κίνδυνοι για τους εργαζομένους κατά τις εργασίες στις επικίνδυνες ζώνες πρέπει να ελαττώνονται στο ελάχιστο.

>Κείμενο μετά την ψηφοφορία στο ΕΚ>

3. 1.1. Ξηλουργικά μηχανήματα και συναφής εξοπλισμός, που λόγω του τρόπου λειτουργίας τους δεν είναι δυνατόν να εφοδιαστούν με προστατευτικές συσκευές οι οποίες να εμποδίζουν εντελώς την πρόσβαση στις επικίνδυνες ζώνες κατά τη λειτουργία, πρέπει να εφοδιάζονται με προστατευτικές συσκευές που να μειώνουν στο ελάχιστο τον κίνδυνο επαφής με τα εργαλεία.

Πρέσσες που δεν είναι εφοδιασμένες με αποτελεσματικές προστατευτικές συσκευές ή που, για τεχνικούς λόγους, δεν μπορούν να δεχθούν τέτοιες συσκευές, πρέπει να χρησιμοποιούνται μόνο με κλειστά εργαλεία ή με σταθερά εμπόδια που δεν επιτρέπουν την πρόσβαση στις επικίνδυνες ζώνες.

(Tροπολογία 20)

ΠΑΡΑΡΤΗΜΑ Ι, ΣΗΜΕΙΟ 3.1.2

>Αρχικό κείμενο>

3. 1.2. Ο εξοπλισμός εργασίας που χρησιμοποιείται σε συνθήκες που εμπεριέχουν κίνδυνο εκτίναξης ή έλκυσης υλικών πρέπει να είναι εφοδιασμένος ή διευθετημένος έτσι ώστε να ελαττώνεται ο κίνδυνος αυτός και να περιορίζονται οι συνέπειές του.

>Κείμενο μετά την ψηφοφορία στο ΕΚ>

3. 1.2. Ο εξοπλισμός εργασίας που χρησιμοποιείται σε συνθήκες που εμπεριέχουν κίνδυνο εκτίναξης ή έλκυσης υλικών πρέπει να είναι εφοδιασμένος ή διευθετημένος έτσι ώστε να ελαχιστοποιούνται ο κίνδυνος αυτός και οι συνέπειές του.

(Tροπολογία 21)

ΠΑΡΑΡΤΗΜΑ Ι, ΣΗΜΕΙΟ 3.2.1

>Αρχικό κείμενο>

3. 2.1. Οι εξοπλισμοί εργασίας με φερόμενο(ους) εργαζόμενο(ους) πρέπει να είναι έτσι διαρρυθμισμένοι, ώστε οι εργαζόμενοι να είναι σε θέση να παραμένουν απολύτως ασφαλείς καθ' όλη τη διάρκεια της μετακίνησης.Οι θέσεις ορθίων που καταλαμβάνονται κατά τη διάρκεια της μετακίνησης, πρέπει να είναι διευθετημένες με τρόπο ώστε και τα δύο πόδια των εργαζομένων να ακουμπούν πλήρως σε μια αντιολισθητική επιφάνεια, ενδεχομένως τύπου εσχάρας και να μπορούν οποτεδήποτε οι εργαζόμενοι να έχουν πρόχειρο κάποιο μέσο συγκράτησης, ακόμη και όταν μετακινούνται οι ίδιοι επί του εξοπλισμού εργασίας. Οι κίνδυνοι επαφής από αμέλεια του(των) φερόμενου(ων) εργαζομένου(ων) με τους τροχούς ή τις ερπύστριες ή το στρίμωγμα των εργαζομένων αυτών από τους τροχούς ή τις ερπύστριες πρέπει να περιοριστούν στο ελάχιστο.

>Κείμενο μετά την ψηφοφορία στο ΕΚ>

3. 2.1. Οι εξοπλισμοί εργασίας με φερόμενο(ους) εργαζόμενο(ους) πρέπει να είναι έτσι διαρρυθμισμένοι, ώστε οι εργαζόμενοι να είναι σε θέση να παραμένουν απολύτως ασφαλείς καθ' όλη τη διάρκεια της μετακίνησης.Οι θέσεις ορθίων που καταλαμβάνονται κατά τη διάρκεια της μετακίνησης, πρέπει να είναι διευθετημένες με τρόπο ώστε και τα δύο πόδια των εργαζομένων να ακουμπούν πλήρως σε μια αντιολισθητική επιφάνεια, ενδεχομένως τύπου εσχάρας και να μπορούν οποτεδήποτε οι εργαζόμενοι να έχουν πρόχειρο κάποιο μέσο συγκράτησης, ακόμη και όταν μετακινούνται οι ίδιοι επί του εξοπλισμού εργασίας. Οι κίνδυνοι επαφής από αμέλεια του(των) φερόμενου(ων) εργαζομένου(ων) κατά τρόπο που να μπορεί(ούν) να χτυπηθεί(ούν) ή συντριβεί(ούν) από άλλο σταθερό ή κινούμενο αντικείμενο πρέπει να περιοριστούν στο ελάχιστο.

(Tροπολογία 22)

ΠΑΡΑΡΤΗΜΑ Ι, ΣΗΜΕΙΟ 3.2.2

>Αρχικό κείμενο>

3. 2.2. Όταν η ξαφνική εμπλοκή των στοιχείων μετάδοσης της ενέργειας ενός κινητού εξοπλισμού εργασίας ενδέχεται να δημιουργήσει κινδύνους, ο εξοπλισμός αυτός πρέπει να είναι εφοδιασμένος ή διευθετημένος κατά τρόπον ώστε να εμποδίζεται η εμπλοκή ή να αποτρέπονται τυχόν καταστρεπτικές συνέπειες για τους εργαζομένους, εφόσον δεν μπορεί να αποτραπεί αυτή καθεαυτή η εμπλοκή.

>Κείμενο μετά την ψηφοφορία στο ΕΚ>

3. 2.2. Όταν η ξαφνική εμπλοκή των στοιχείων μετάδοσης της ενέργειας ενός κινητού εξοπλισμού εργασίας ενδέχεται να δημιουργήσει κινδύνους, ο εξοπλισμός αυτός πρέπει να είναι εφοδιασμένος ή διευθετημένος κατά τρόπον ώστε να εμποδίζεται η εμπλοκή. Σε περίπτωση που είναι αδύνατη η αποφυγή μιας τέτοιας εμπλοκής, πρέπει να λαμβάνεται κάθε δυνατό μέτρο για την αποφυγή αρνητικών συνεπειών για τους εργαζομένους.

(Τροπολογία 23)

ΠΑΡΑΡΤΗΜΑ Ι, ΣΗΜΕΙΟ 3.2.5, ΣΤΟΙΧΕΙΟ δ

>Αρχικό κείμενο>

δ) πρέπει να είναι εφοδιασμένοι με βοηθητικές διατάξεις ώστε να βελτιώνεται η ορατότητα, εάν το άμεσο πεδίο του οδηγού είναι ανεπαρκές[semigr ]

>Κείμενο μετά την ψηφοφορία στο ΕΚ>

δ) πρέπει να τοποθετηθούν βοηθητικές διατάξεις που να επιτρέπουν επαρκή ορατότητα, όταν το άμεσο πεδίο του οδηγού είναι ανεπαρκές[semigr ]

(Tροπολογία 24)

ΠΑΡΑΡΤΗΜΑ Ι, ΣΗΜΕΙΟ 3.2.5, ΣΤΟΙΧΕΙΟ ε

>Αρχικό κείμενο>

ε) οι εξοπλισμοί εργασίας που προορίζονται για χρήση κατά τη διάρκεια της νύκτας ή σε σκοτεινούς χώρους πρέπει να φέρουν σύστημα φωτισμού προσαρμοσμένο στην εργασία για την οποία προορίζονται[semigr ]

>Κείμενο μετά την ψηφοφορία στο ΕΚ>

ε) οι εξοπλισμοί εργασίας που προορίζονται για χρήση κατά τη διάρκεια της νύκτας ή σε σκοτεινούς χώρους πρέπει να φέρουν σύστημα φωτισμού προσαρμοσμένο στην εργασία που πρόκειται να εκτελεστεί, παράλληλα δε να εγγυώνται επαρκή ασφάλεια για τους εργαζόμενους[semigr ]

(Tροπολογία 25)

ΠΑΡΑΡΤΗΜΑ Ι, ΣΗΜΕΙΟ 3.3.2

>Αρχικό κείμενο>

3. 3.2. Ο εν λόγω εξοπλισμός εργασίας πρέπει να φέρει ευανάγνωστη και σαφώς ορατή ένδειξη για τη μέγιστη ικανότητα ανύψωσης.

Τα εξαρτήματα ανύψωσης πρέπει να φέρουν σήμανση έτσι ώστε να είναι δυνατό να εντοπιστούν τα ουσιαστικά χαρακτηριστικά που είναι απαραίτητα για ασφαλή χρησιμοποίησή τους. Εάν ο εξοπλισμός εργασίας δεν προορίζεται για την ανύψωση εργαζομένων και υπάρχει πιθανότητα σύγχυσης, πρέπει να αναρτηθούν κατάλληλα σήματα κατά τρόπον ώστε να είναι ορατά.

>Κείμενο μετά την ψηφοφορία στο ΕΚ>

3. 3.2. Ο εν λόγω εξοπλισμός εργασίας πρέπει να φέρει ευανάγνωστη και σαφώς ορατή ένδειξη για τη μέγιστη ικανότητα ανύψωσης.

Όλα τα εξαρτήματα και ο εξοπλισμός ανύψωσης πρέπει να φέρουν σήμανση έτσι ώστε να είναι δυνατό να εντοπιστούν τα ουσιαστικά χαρακτηριστικά που είναι απαραίτητα για ασφαλή χρησιμοποίησή τους. Εάν ο εξοπλισμός εργασίας δεν προορίζεται για την ανύψωση εργαζομένων και υπάρχει πιθανότητα σύγχυσης, πρέπει να αναρτηθούν κατάλληλα σήματα κατά τρόπον ώστε να είναι ορατά.

(Tροπολογία 26)

ΠΑΡΑΡΤΗΜΑ Ι, ΣΗΜΕΙΟ 3.3.3, ΕΙΣΑΓΩΓΙΚΗ ΠΡΟΤΑΣΗ

>Αρχικό κείμενο>

3. 3.3. Εφόσον τα φορτία που μετακινούνται από εξοπλισμό εργασίας περνούν πάνω ή κοντά από οδούς κυκλοφορίας, πρέπει να προβλέπονται προστατευτικές διατάξεις για να αποφευχθεί:

>Κείμενο μετά την ψηφοφορία στο ΕΚ>

3. 3.3. Εφόσον τα φορτία που μετακινούνται από εξοπλισμό εργασίας περνούν πάνω ή κοντά από οδούς κυκλοφορίας, χώρους εργασίας ή άλλους χώρους στους οποίους βρίσκονται άνθρωποι πρέπει να προβλέπονται προστατευτικές διατάξεις για να αποφευχθεί:

(Tροπολογία 27)

ΠΑΡΑΡΤΗΜΑ Ι, ΣΗΜΕΙΟ 3.3.4, ΣΤΟΙΧΕΙΑ α - δ

>Αρχικό κείμενο>

α) για να αποφεύγονται οι κίνδυνοι πτώσης του θαλαμίσκου μέσω κατάλληλων διατάξεων,

>Κείμενο μετά την ψηφοφορία στο ΕΚ>

α) για να αποφεύγονται οι κίνδυνοι πτώσης του φορείου μέσω κατάλληλων διατάξεων,

>Αρχικό κείμενο>

β) για να αποκλείεται κάθε κίνδυνος πτώσης του χρήστη εκτός του θαλαμίσκου,

>Κείμενο μετά την ψηφοφορία στο ΕΚ>

β) για να αποκλείεται κάθε κίνδυνος πτώσης του χρήστη εκτός του φορείου,

>Αρχικό κείμενο>

γ) για να αποκλείεται κάθε κίνδυνος συνθλιβής, σφηνώματος ή πρόσκρουσης του χρήστη και ιδιαίτερα οι κίνδυνοι που οφείλονται στην απουσία εσωτερικής πόρτας στην καμπίνα,

>Κείμενο μετά την ψηφοφορία στο ΕΚ>

γ) για να αποκλείεται κάθε κίνδυνος συνθλιβής, σφηνώματος ή πρόσκρουσης του χρήστη και ιδιαίτερα οι κίνδυνοι που οφείλονται στην ακούσια επαφή με αντικείμενα,

>Αρχικό κείμενο>

δ) για να διασφαλίζεται, σε περίπτωση επεισοδίου, η ασφάλεια των εγκλωβισμένων εργαζομένων στο θαλαμίσκο και να είναι δυνατή η απελευθέρωσή τους.

>Κείμενο μετά την ψηφοφορία στο ΕΚ>

δ) για να διασφαλίζεται, σε περίπτωση επεισοδίου, η ασφάλεια των εγκλωβισμένων εργαζομένων στο φορείο και να είναι δυνατή η απελευθέρωσή τους.

(Tροπολογία 28)

ΠΑΡΑΡΤΗΜΑ Ι, ΣΗΜΕΙΟ 3.3.4α (νέο)

>Κείμενο μετά την ψηφοφορία στο ΕΚ>

3. 3.4α. Δεν επιτρέπεται η χρησιμοποίηση για πρώτη φορά οποιουδήποτε εξοπλισμού ανύψωσης φορτίων, μετά την απόκτηση ή την επανασυναρμολόγησή του, εάν προηγουμένως δεν έχει δοκιμαστεί από αρμόδιο πρόσωπο και δεν έχει εκδοθεί πιστοποιητικό δοκιμής.

(Tροπολογία 29)

ΠΑΡΑΡΤΗΜΑ Ι, ΣΗΜΕΙΟ 3.4, ΤΙΤΛΟΣ

>Αρχικό κείμενο>

3.4. Ελάχιστες προδιαγραφές που ισχύουν για τα ικριώματα και άλλους ανάλογους εξοπλισμούς εργασίας, που χρησιμεύουν στη διευκόλυνση της πρόσβασης και της παραμονής των εργαζομένων σε θέσεις εργασίας που βρίσκονται σε ύψος.

>Κείμενο μετά την ψηφοφορία στο ΕΚ>

3.4. Ελάχιστες προδιαγραφές που ισχύουν για τα ικριώματα και άλλους ανάλογους εξοπλισμούς εργασίας, συμπεριλαμβανομένων των κλιμάκων, που χρησιμεύουν στη διευκόλυνση της πρόσβασης και της παραμονής των εργαζομένων σε θέσεις εργασίας που βρίσκονται σε ύψος.

(Tροπολογία 30)

ΠΑΡΑΡΤΗΜΑ Ι, ΣΗΜΕΙΟ 3.4, ΣΤΟΙΧΕΙΟ στ α) (νέο)

>Κείμενο μετά την ψηφοφορία στο ΕΚ>

στ α) απαιτείται η εγκατάσταση επαρκούς αριθμού αποτελεσματικά στερεωμένων κλιμάκων και σανιδωμάτων, προκειμένου να παρέχεται ένα ελάχιστο επίπεδο ασφαλείας στους εργαζομένους κατά την εργασία, και κατά τη μετάβαση στους χώρους εργασίας και την αποχώρηση από αυτούς[semigr ]

(Tροπολογία 31)

ΠΑΡΑΡΤΗΜΑ Ι, ΣΗΜΕΙΟ 3.6

>Αρχικό κείμενο>

3.6. Ελάχιστες προδιαγραφές που ισχύουν για τους πριτσιναδόρους (πιστόλια σφράγισης) και τα πιστόλια θανάτωσης ζώων, τα αερόσφυρα και άλλους ανάλογους εξοπλισμούς εργασίας.

>Κείμενο μετά την ψηφοφορία στο ΕΚ>

3.6. Eλάχιστες απαιτήσεις για καρφωτικά πιστόλια και εργαλεία εφαρμογής συνδετήρων.

>Αρχικό κείμενο>

Οι πριτσιναδόροι (πιστόλια σφράγισης) και τα πιστόλια σφαγής, τα αερόσφυρα και οι άλλοι ανάλογοι εξοπλισμοί εργασίας δεν πρέπει να είναι δυνατόν να εκπυρσοκροτήσουν εύκολα, ούτε χωρίς την άσκηση κάποιας πίεσης. Αν δεν είναι δυνατή η συμμόρφωση με τον όρο αυτό, η απασφάλιση για κάθε βολή πρέπει να γίνεται μεμονωμένα.

>Κείμενο μετά την ψηφοφορία στο ΕΚ>

Τα καρφωτικά μηχανήματα δεν πρέπει να είναι δυνατόν να εκπυρσοκροτήσουν παρά μόνο εφόσον το στόμιό τους πιέζεται με δύναμη στην προς σύνδεση επιφάνεια και κατόπιν πιέζεται η σκανδάλη. Η εκπυρσοκρότηση δεν πρέπει να είναι δυνατή σε περίπτωση που η σκανδάλη παραμείνει πατημένη ενώ το εργαλείο πιέζεται επάνω στην προς σύνδεση επιφάνεια.

>Κείμενο μετά την ψηφοφορία στο ΕΚ>

Η ενεργοποίηση ενός εργαλείου εφαρμογής συνδετήρων δεν πρέπει να είναι δυνατή παρά μόνο εφόσον το στόμιό του πιέζεται επάνω στη συνδεόμενη επιφάνεια και κατόπιν πιέζεται η σκανδάλη. Η απαίτηση αυτή ισχύει μόνο εφόσον το βάρος του συνδετήρα υπερβαίνει τα 0,3 g.

(Tροπολογία 32)

ΠΑΡΑΡΤΗΜΑ ΙΙ, ΣΗΜΕΙΟ 1.4

>Αρχικό κείμενο>

1.4. οι εξοπλισμοί εργασίας που είναι εγκατεστημένοι ή τοποθετημένοι σε ακάλυπτο χώρο πρέπει να προστατεύονται από τους κινδύνους κεραυνοπληξίας με κατάλληλες διατάξεις ή άλλα μετρα.

>Κείμενο μετά την ψηφοφορία στο ΕΚ>

1.4. oι εξοπλισμοί εργασίας που απαιτούνται για την προστασία από κεραυνοπληξία πρέπει κατά τη διάρκεια της λειτουργίας τους να προστατεύονται από σύστημα διοχέτευσης των ηλεκτρικών φορτίων στη γη ή από άλλα κατάλληλα μέτρα.

(Tροπολογία 33)

ΠΑΡΑΡΤΗΜΑ ΙΙ, ΣΗΜΕΙΟ 1.6

>Αρχικό κείμενο>

1.6. Εάν κάποιος εξοπλισμός εργασίας είναι εγκατεστημένος ή τοποθετημένος ή χρησιμοποιείται κάτω ή σε μικρή απόσταση από εναέρια ηλεκτρικά καλώδια, πρέπει να λαμβάνονται κατάλληλα μέτρα ώστε να αποφεύγεται κάθε επαφή των εργαζομένων και/ή του εξοπλισμού εργασίας τους με αυτά ή κάθε κίνδυνος ηλεκτροπληξίας των εργαζομένων από αυτά.

>Κείμενο μετά την ψηφοφορία στο ΕΚ>

1.6. Εάν κάποιος εξοπλισμός εργασίας είναι εγκατεστημένος ή τοποθετημένος ή χρησιμοποιείται κάτω ή σε μικρή απόσταση από εναέριες ηλεκτρικές γραμμές ή καλώδια, πρέπει να λαμβάνονται κατάλληλα μέτρα ώστε να αποφεύγεται κάθε επαφή των εργαζομένων και/ή του εξοπλισμού εργασίας τους με τις ηλεκτρικές γραμμές ή κάθε κίνδυνος ηλεκτροπληξίας των εργαζομένων από αυτά.

(Tροπολογία 35)

ΠΑΡΑΡΤΗΜΑ ΙΙ, ΣΗΜΕΙΟ 1.14

>Αρχικό κείμενο>

1.14. Εάν ένας ή περισσότεροι εργαζόμενοι πρέπει να εισέλθουν σε μέρη εξοπλισμού εργασίας που παρουσιάζουν κινδύνους, οι οποίοι οφείλονται σε έλλειψη οξυγόνου, στη θερμοκρασία, στην παρουσία αερίων, σκόνης, υγρών, ατμών, ή άλλων ουσιών, πρέπει να έχει καθοριστεί κάποια διαδικασία επέμβασης και διάσωσης. Η ασφάλεια της πρόσβασης των εργαζομένων πρέπει να εξασφαλίζεται με τον προηγούμενο εξαερισμό ή εκκένωση, ή με κάθε άλλο κατάλληλο μέσο[semigr ] πρέπει να ελέγχεται εάν έχει επιτευχθεί το προβλεπόμενο αποτέλεσμα. Τα προστατευτικά μέτρα πρέπει να διαητηρούνται καθόλη τη διάρκεια της επέμβασης. Τουλάχιστον ένα άτομο με το οποίο υπάρχει εξασφαλισμένη επικοινωνία πρέπει να βρίσκεται συνεχώς έξω από το εν λόγω χώρο καθόλη τη διάρκεια της επέμβασης, ώστε να εξασφαλίζεται η ενδεχόμενη διάσωση του εργαζομένου ή των εργαζομένων. Τα απαραίτητα μέσα διάσωσης και παροχής πρώτων βοηθειών πρέπει να είναι διαθέσιμα επιτόπου.

>Κείμενο μετά την ψηφοφορία στο ΕΚ>

1.14. Εάν ένας ή περισσότεροι εργαζόμενοι πρέπει να εισέλθουν σε μέρη εξοπλισμού εργασίας που παρουσιάζουν κινδύνους, οι οποίοι οφείλονται σε ακούσια επαφή με αντικείμενα που μπορεί να προκαλέσει σωματικές βλάβες, σε έλλειψη οξυγόνου, στη θερμοκρασία, στην παρουσία αερίων, σκόνης, υγρών, ατμών, ή άλλων ουσιών, πρέπει να έχει καθοριστεί κάποια διαδικασία επέμβασης και διάσωσης. Η ασφάλεια της πρόσβασης των εργαζομένων πρέπει να εξασφαλίζεται με τον προηγούμενο εξαερισμό ή εκκένωση, ή με κάθε άλλο κατάλληλο μέσο[semigr ] πρέπει να ελέγχεται εάν έχει επιτευχθεί το προβλεπόμενο αποτέλεσμα. Τα προστατευτικά μέτρα πρέπει να διαητηρούνται καθόλη τη διάρκεια της επέμβασης. Τουλάχιστον ένα άτομο με το οποίο υπάρχει εξασφαλισμένη επικοινωνία πρέπει να βρίσκεται συνεχώς έξω από το εν λόγω χώρο καθόλη τη διάρκεια της επέμβασης, ώστε να εξασφαλίζεται η ενδεχόμενη διάσωση του εργαζομένου ή των εργαζομένων. Τα απαραίτητα μέσα διάσωσης και παροχής πρώτων βοηθειών πρέπει να είναι διαθέσιμα επιτόπου.

(Tροπολογία 36)

ΠΑΡΑΡΤΗΜΑ ΙΙ, ΣΗΜΕΙΟ 1.19

>Αρχικό κείμενο>

1.19. Το βιβλιάριο συντήρησης, για κάθε εξοπλισμό εργασίας που διαθέτει τέτοιο βιβλιάριο, πρέπει να τηρείται ενημερωμένο.

>Κείμενο μετά την ψηφοφορία στο ΕΚ>

1.19. Το βιβλιάριο συντήρησης, για κάθε εξοπλισμό εργασίας που διαθέτει τέτοιο βιβλιάριο, πρέπει να τηρείται ενημερωμένο. Το βιβλιάριο αυτό πρέπει:

- να περιλαμβάνουν παραστατικά δοκιμών και ελέγχων στα οποία να αναφέρονται η ημερομηνία, η φύση της δοκιμής ή του ελέγχου, τα αποτελέσματα, η συνιστώμενη ημερομηνία επόμενης δοκιμής ή ελέγχου, αν η δοκιμή είναι υποχρεωτική ή αναγκαία, το πρόσωπο και η οντότητα που έχει την ευθύνη της εκτέλεσης της δοκιμής ή του ελέγχου, και κάθε άλλη αναγκαία πληροφορία[semigr ]

>Κείμενο μετά την ψηφοφορία στο ΕΚ>

- να είναι άμεσα διαθέσιμα για πληροφόρηση στους εργαζομένους και τους εκπροσώπους τους, καθώς και σε κάθε κυβερνητικό ή κρατικό οργανισμό ή εκπρόσωπο.

(Tροπολογία 38)

ΠΑΡΑΡΤΗΜΑ ΙΙ, ΣΗΜΕΙΟ 2.3

>Αρχικό κείμενο>

2.3. Πρέπει να λαμβάνονται οργανωτικά μέτρα ώστε να αποφεύγεται η παρουσία πεζών εργαζομένων κοντά σε αυτοκινούμενους εξοπλισμούς εργασίας, οι οποίοι κινούνται μέσα σε στενή ζώνη εργασίας. Αν επιβάλλεται η παρουσία πεζών εργαζομένων για την καλή εκτέλεση των εργασιών, πρέπει να λαμβάνονται τα κατάλληλα μέτρα ώστε να αποφεύγονται τα ατυχήματα.

>Κείμενο μετά την ψηφοφορία στο ΕΚ>

2.3. Πρέπει να λαμβάνονται οργανωτικά μέτρα ώστε να αποφεύγεται η παρουσία πεζών εργαζομένων κοντά σε αυτοκινούμενους εξοπλισμούς εργασίας, οι οποίοι κινούνται μέσα σε στενή ζώνη εργασίας. Αν επιβάλλεται η παρουσία πεζών εργαζομένων για την καλή εκτέλεση των εργασιών, πρέπει να λαμβάνονται τα κατάλληλα μέτρα ώστε οι εργαζόμενοι να μην παρασύρονται από οχήματα και να μην υφίστανται σωματικές βλάβες από τον εξοπλισμό.

(Tροπολογία 39)

ΠΑΡΑΡΤΗΜΑ ΙΙ, ΣΗΜΕΙΟ 2.5

>Αρχικό κείμενο>

2.5. οι κινητοί εξοπλισμοί εργασίας που είναι εφοδιασμένοι με κινητήρα εσωτερικής καύσης πρέπει να χρησιμοποιούνται σε κλειστούς χώρους ή στοές μόνον εφόσον εξασφαλίζεται η ύπαρξη επαρκούς ποσότητας καθαρού αέρα.

>Κείμενο μετά την ψηφοφορία στο ΕΚ>

2.5. οι κινητοί εξοπλισμοί εργασίας που είναι εφοδιασμένοι με κινητήρα εσωτερικής καύσης πρέπει να χρησιμοποιούνται σε χώρους εργασίας μόνον εφόσον εξασφαλίζεται η ύπαρξη επαρκούς ποσότητας καθαρού αέρα.

Όταν οι κινητήρες δεν βρίσκονται σε άμεση χρήση, θα διακόπτεται η λειτουργία τους.

(Tροπολογία 40)

ΠΑΡΑΡΤΗΜΑ ΙΙ, ΣΗΜΕΙΟ 3.1.1

>Αρχικό κείμενο>

3. 1.1. οι κινητοί ή αποσυναρμολογούμενοι εξοπλισμοί εργασίας που προορίζονται για την ανύψωση φορτίων δεν πρέπει να χρησιμοποιούνται παρά μόνο σε επαρκώς ανθεκτικό έδαφος για να εξασφαλίζεται η ευστάθεια του εξοπλισμού εργασίας κατά τη χρήση του.

>Κείμενο μετά την ψηφοφορία στο ΕΚ>

3. 1.1. οι κινητοί ή αποσυναρμολογούμενοι εξοπλισμοί εργασίας που προορίζονται για την ανύψωση φορτίων δεν πρέπει να χρησιμοποιούνται παρά μόνο σε επαρκώς ανθεκτικό έδαφος για να εξασφαλίζεται η ευστάθεια του εξοπλισμού εργασίας κατά τη χρήση του κάτω από όλες τις προβλέψιμες συνθήκες.

(Tροπολογία 41)

ΠΑΡΑΡΤΗΜΑ ΙΙ, ΣΗΜΕΙΟ 3.1.3

>Αρχικό κείμενο>

3. 1.3. Απαγορεύεται η παρουσία εργαζομένων κάτω από αναρτημένα φορτία. Δεν επιτρέπεται η διέλευση φορτίων πάνω από μη προστατευόμενους χώρους εργασίας στους οποίους βρίσκονται συνήθως εργαζόμενοι.

>Κείμενο μετά την ψηφοφορία στο ΕΚ>

3. 1.3. Απαγορεύεται η παρουσία εργαζομένων κάτω από αναρτημένα φορτία. Δεν επιτρέπεται η διέλευση φορτίων πάνω από μη προστατευόμενους χώρους ή περιοχές εργασίας στους οποίους βρίσκονται συνήθως άνθρωποι.

>Αρχικό κείμενο>

Εντούτοις, εάν δεν μπορεί να εξασφαλιστεί διαφορετικά η σωστή διεκπαιρέωση των εργασιών, πρέπει να καθοριστούν και να εφαρμοστούν κατάλληλες διαδικασίες.

>Κείμενο μετά την ψηφοφορία στο ΕΚ>

Εντούτοις, εάν δεν μπορεί να εξασφαλιστεί διαφορετικά η σωστή διεκπαιρέωση των εργασιών, πρέπει να καθοριστούν και να εφαρμοστούν κατάλληλες διαδικασίες.

(Tροπολογία 43)

ΠΑΡΑΡΤΗΜΑ ΙΙΙ, ΣΗΜΕΙΟ 4.5

>Αρχικό κείμενο>

4.5. Τα ορθά χαρακτηριστικά των υλικών στα οποία προβλέπεται να χρησιμοποιηθεί κάποιος πριτσιναδόρος (πιστόλι σφράγισης) ή άλλος ανάλογος εξοπλισμός εργασίας, πρέπει να εντοπίζονται πριν από την εργασία. Αν οι βολές ενδέχεται να θέσουν σε κίνδυνο άλλους εργαζομένους, πρέπει να λαμβάνονται συμπληρωματικές προφυλάξεις.

>Κείμενο μετά την ψηφοφορία στο ΕΚ>

4.5. Τα ορθά χαρακτηριστικά των υλικών στα οποία προβλέπεται να χρησιμοποιηθεί κάποιος πριτσιναδόρος (πιστόλι σφράγισης) ή άλλος ανάλογος εξοπλισμός εργασίας, πρέπει να εντοπίζονται πριν από την εργασία. Αν οι βολές ενδέχεται να θέσουν σε κίνδυνο άλλους εργαζομένους ή άτομα στο γύρω χώρο, πρέπει να λαμβάνονται συμπληρωματικές προφυλάξεις.

(Tροπολογία 45)

ΠΑΡΑΡΤΗΜΑ ΙΙΙ, ΠΙΝΑΚΑΣ - ΑΡΙΣΤΕΡΗ ΣΤΗΛΗ - ΤΕΤΑΡΤΟ ΤΜΗΜΑ

>Αρχικό κείμενο>

γεωργικοί, δασικοί και οινοαμπελουργικοί ελκυστήρες

>Κείμενο μετά την ψηφοφορία στο ΕΚ>

γεωργικά, δασικά και οινοαμπελουργικά οχήματα

(Tροπολογία 46)

ΠΑΡΑΡΤΗΜΑ ΙV, ΣΗΜΕΙΟ 1, ΣΤΟΙΧΕΙΟ β)

>Αρχικό κείμενο>

β) οι κινητοί εξοπλισμοί εργασίας των οποίων η ανώτατη ταχύτητα υπερβαίνει τα 15 km/h

>Κείμενο μετά την ψηφοφορία στο ΕΚ>

β) οι κινητοί εξοπλισμοί εργασίας των οποίων η ανώτατη ταχύτητα υπερβαίνει τα 10 km/h

(Tροπολογία 47)

ΠΑΡΑΡΤΗΜΑ ΙV, ΣΗΜΕΙΟ 1, ΣΤΟΙΧΕΙΟ γ)

>Αρχικό κείμενο>

γ) οι εξοπλισμοί εργασίας - συμπεριλαμβανομένων των εξαρτημάτων τους - που προορίζονται για την ανύψωση φορτίων με βάρος μεγαλύτερο των 300 kg και/ή την ανύψωση εργαζομένων με κίνδυνο πτώσης από ύψος μεγαλύτερο από 3 m.

>Κείμενο μετά την ψηφοφορία στο ΕΚ>

γ) οι εξοπλισμοί εργασίας - συμπεριλαμβανομένων των εξαρτημάτων τους - που προορίζονται για την ανύψωση φορτίων με βάρος μεγαλύτερο των 200 kg και/ή την ανύψωση εργαζομένων με κίνδυνο πτώσης από κατακόρυφο ύψος μεγαλύτερο από 3 m.

(Τροπολογία 48)

ΠΑΡΑΡΤΗΜΑ ΙV, ΣΗΜΕΙΟ 1, ΣΤΟΙΧΕΙΟ ζα) (νέο)

>Κείμενο μετά την ψηφοφορία στο ΕΚ>

ζα) εξοπλισμός επεξεργασίας τροφίμων που περιλαμβάνει ανοικτούς και προσιτούς μηχανισμούς κοπής

(Τροπολογία 49)

ΠΑΡΑΡΤΗΜΑ IV, ΣΗΜΕΙΟ 1, ΣΤΟΙΧΕΙΟ ζβ) (νέο)

>Κείμενο μετά την ψηφοφορία στο ΕΚ>

ζβ) μηχανισμοί σιλό για σιτηρά, οι οποίοι ελέγχουν τη ροή των σιτηρών και την πρόσβαση στο σιλό.

(Tροπολογία 50)

ΠΑΡΑΡΤΗΜΑ ΙV, ΣΗΜΕΙΟ 2

>Αρχικό κείμενο>

2. Η ορθή συναρμολόγηση και η σταθερότητα των αποσυναρμολογούμενων συσκευών ανύψωσης, και εξοπλισμών εργασίας που διευκολύνουν την πρόσβαση και την παραμονή σε θέσεις εργασίας που βρίσκονται σε κάποιο ύψος, καθώς και των θαλάμων υπερπίεσης και υποπίεσης σε σχέση με την ατμοσφαιρική, οι οποίοι αναφέρονται στο σημείο 1 α), πρέπει να εξετάζονται μετά από κάθε εγκατάσταση σε έναν νέο χώρο πριν τεθούν εκ νέου σε λειτουργία. Οι θάλαμοι πρέπει επίσης να δοκιμάζονται όσον αφορά τη στεγανότητά τους.

>Κείμενο μετά την ψηφοφορία στο ΕΚ>

2. Η ορθή συναρμολόγηση και η σταθερότητα των αποσυναρμολογούμενων συσκευών ανύψωσης, και εξοπλισμών εργασίας που διευκολύνουν την πρόσβαση και την παραμονή σε θέσεις εργασίας που βρίσκονται σε κάποιο ύψος, καθώς και των θαλάμων υπερπίεσης και υποπίεσης σε σχέση με την ατμοσφαιρική, οι οποίοι αναφέρονται στο σημείο 1 α), πρέπει να εξετάζονται μετά από κάθε εγκατάσταση σε έναν νέο χώρο ή σε νέα θέση πριν τεθούν εκ νέου σε λειτουργία. Οι θάλαμοι πρέπει επίσης να δοκιμάζονται όσον αφορά τη στεγανότητά τους.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου για την τροποποίηση της οδηγίας 89/655/ΕΟΚ σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (COM(94)0056 - C3-0199/94 - 94/0077(SYN))

(Διαδικασία συνεργασίας : πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94) 0056 - 94/0077 (SYN)) ((EE C 104 της 12.04.1994, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και το άρθρο 118Α της Συνθήκης ΕΚ (C3-0199/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Προϋπολογισμών (Α4- 0011/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής μετά τη σχετική ψηφοφορία[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει, στην κοινή θέση που θα εκδόσει σύμφωνα με το άρθρο 189Γ, εδάφιο α) της Συνθήκης ΕΚ, τις τροπολογίες του Σώματος[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.